Diane Keaton

**Diane Keaton** (* 5. Januar 1946 in Santa Ana, Kalifornien, USA as *Diane Hall*; † 11. Oktober 2025 in Kalifornien) weer en US-amerikaansch Schauspelerin, Filmproduzentin un Speelbaas. 

## Leven
Gliek to’n Anfang vun hör Karriere 1972 harr se dat Glück, in’n richtigen Film mittospelen: In Francis Ford Coppolas *[[The Godfather (Film)|The Godfather]]* speel se de Leefste vun Michael Corleone (Al Pacino) un wurr ok in de Fortsetzungen in disse Rull besett. Vörher weer se all mol in dat Musical *[[Hair]]* up den Broadway uptreden un is dordör upfallen, dat se sück nich uttrecken wull. 

Hör Film mit den meesten Spood is 1977 in Tosommenarbeit mit hör domolig Levensgefährte Woody Allen entstahn: *[[Annie Hall]]*. Ok dornah hebbt se noch en ganzen Rieg Films tosommen dreiht. För dissen Film kreeg Diane Keaton aver den Oscar as best Schauspelerin. För de Film Reds ut dat Johr 1981 hett se noch en Oscar-Nomineeren kreegen. 

1993 överneem se körtfristig de Hööftrull in *[[Manhattan Murder Mystery]]* vun Woody Allen, nahdem sück sien Lebensgefährtin Mia Farrow vun hüm trennt harr. 

Siet de 1980er-Johren keemen aber nich mehr so völ un good Angebote. Denn is se anfungen, sülvst Regie to föhren. 

Nahdem se 1996 mit Goldie Hawn un Bette Midler de Kummedie *[[The First Wives Club]]* dreiht harr, kunn se eerst 2003 weer an olde Erfolge rankommen: Mit *[[Something’s Gotta Give]]* entstunn noch en Kummedie, in de se mit Jack Nicholson un Keanu Reeves vör de Kamera stunn. För disse Rull kreeg se’n Golden Globe un’n Oscar-Nomineeren.

Diane Keaton hett twee Adoptivkinner: Dexter, en Deern, (1996 adopteert) un Duke (2001 adopteert). Se wull mit 50 Kinner groot maken, nahdem mit de Dood vun hör Vader, sück de eegen Starvlichkeet bewusst wurrn weer. Keaton is en engen Früend mit Friends-Star Lisa Kudrow.

## Filme (Utwahl)
{|width="100%" align="center"|
|width="50%" valign="top"|
### Dorstellerin

### Regie

## Utteken
### [[Oscar|Academy Award]] (Oscar)
* 2003: *Nomineeren* Beste Hööftdorstellerin för *Something’s Gotta Give*
* 1996: *Nomineeren* Beste Hööftdorstellerin för *Marvins’s Room*
* 1981: *Nomineeren* Beste Hööftdorstellerin för *Reds*
* 1977: Beste Hööftdorstellerin för *Annie Hall*

### [[Golden Globe]]
* 2003: Beste Hööftdorstellerin – Kummedie oder Musical för *Something’s Gotta Give*
* 1993: *Nominierung* Beste Hööftdorstellerin – Kummedie oder Musical (Kategorie Kummedie / Musical) för MANHATTAN MURDER MYSTERY
* 1984: *Nomineeren* Beste Hööftdorstellerin – Drama för *Mrs. Soffel* 
* 1982: *Nomineeren* Beste Hööftdorstellerin – Drama för *Shoot the Moon*
* 1981: *Nomineeren* Beste Hööftdorstellerin – Drama för *Reds*
* 1977: Beste Hööftdorstellerin – Kummedie oder Musical för *Annie Hall*
* 1977: *Nomineeren* Beste Hööftdorstellerin – Drama för *Looking for Mr. Goodbar*

### British Academy Awards
* 1977: Best Hööftdorstellerin för *Annie Hall*

## Literatur
* Deborah C. Mitchell: *Diana Keaton. Artist and icon*. MacFarland, Jefferson, N.C. 2001, ISBN 0-7864-1082-5.
* Jonathan Moor: *Diane Keaton. The story of the real Annie Hall*. St. Martin's Press, New York 1989, ISBN 0-312-02903-9.

## Weblenken

* 
* Biographie auf Prisma Online (hoochdüütsch)
* Diane Keaton Fanpage (hoochdüütsch)